Държавен вестник, бр. 82, 2023 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  82
§ 6. Създава се чл. 10д:
„Деклариране от приносител при зелен 
коридор („нищо за деклариране“)
Чл. 10д. (1) В случаите, когато пренасяните 
през границата на страната парични средства 
не подлежат на деклариране, приносителят 
преминава през зелен коридор („нищо за 
деклариране“) или устно заявява това при 
преминаване през митническо учреждение, 
в което не се ползват два коридора.
(2) Разпоредбата на ал. 1 не ограничава 
правото на приносителя да извърши писмено 
деклариране по свое желание. В този случай 
декларирането се извършва съгласно чл. 10а 
или 10б.
(3) В случаите, когато пренасяните през 
границата на страната парични средства 
подлежат на деклариране, но приносителят 
е преминал през зелен коридор („нищо за 
деклариране“) или устно е заявил това при 
преминаване през митническо учреждение, 
в което не се ползват два коридора, това се 
смята за невярно декларирана информация.
(4) Дeкларирането на парични средства, 
които се придружават от лице, ненавършило 
16 години, се извършва от съпровождащото 
го пълнолетно лице.“
§ 7. Член 11 се изменя така:
„Временно задържане на парични средства
Чл. 11. (1) Митническите органи могат да 
задържат парични средства до 30 дни от деня 
на задържането, когато задължението за дек- 
лариране на придружени парични средства по 
чл. 10а, ал. 2 или чл. 10б, ал. 2 не е изпълнено 
или задължението за оповестяване на непри-
дружени парични средства по чл. 10в, ал. 2 и 
3 не е изпълнено, или са налице основателни 
съмнения или данни, че паричните средства, 
независимо от тяхната стойност, са свързани с 
престъпна дейност. Когато паричните средства 
са в размер по-малко от 10 000 евро или тях-
ната равностойност в левове или друга валута, 
митническите органи могат да ги задържат в 
съответствие с критериите за управление на 
риска и осъществяване на контрол съгласно 
Регламент (ЕС) 2018/1672.
(2) За извършения контрол на парични 
средства се съставя протокол, а паричните 
средства се задържат с разписка по чл. 15, 
ал. 2, т. 9 от Закона за митниците. Митничес- 
ките органи могат да изискват доказателства 
за собственост, икономически произход на 
средствата и предназначението им.
(3) Митническите органи в рамките на деня 
на задържането или най-късно до следващия 
работен ден уведомяват директора на терито-
риалната дирекция на Агенция „Митници“, 
на чиято територия са задържани паричните 
средства, и компетентните органи за предпри-
емане на действия по компетентност. Ин-
формация за задържането се предоставя и 
на дирекция „Финансово разузнаване“ на 
Държавна агенция „Национална сигурност“. 
В уведомлението до дирекция „Финансово 
разузнаване“ на Държавна агенция „Нацио-
нална сигурност“ се посочват териториалната 
дирекция на Агенция „Митници“ и другите 
органи, уведомени за задържането.
(4) Директорът на компетентната терито-
риална дирекция на Агенция „Митници“ по 
ал. 3 или оправомощено от него длъжностно 
лице издава решение за временно задържане 
на паричните средства в срок до 7 дни от 
деня на задържането.
(5) Решението по ал. 4 се връчва лично на 
лицето, от което са задържани придружените 
паричните средства, или на негов изрично 
упълномощен представител, или на изпраща-
ча, или на получателя, или на собственика 
на непридружените паричните средства, или 
на техен изрично упълномощен представител. 
Връчването се удостоверява с подписи на 
получателя и връчителя, като се отбелязват 
денят и начинът на връчването. Връчването 
на решението може да се извърши от всеки 
митнически служител.
(6) Връчването по ал. 5 може да се извърши 
и чрез изпращане на съобщение до персона-
лен профил, регистриран в информационната 
система за сигурно електронно връчване като 
модул на Единния портал за достъп до елек-
тронни административни услуги по смисъла 
на Закона за електронното управление, ако 
лицето изрично е поискало това.
(7) Електронното съобщение за издаденото 
решение се смята за връчено с изтеглянето му. 
Когато получателят не е изтеглил документа 
в 7-дневен срок от изпращането на съобще-
нието, решението се връчва по реда на ал. 5.
(8) Връчване на решение по ал. 4 чрез 
прилагане към преписката се извършва след 
поставяне на съобщение за явяване на лицето 
по ал. 5, когато адресът му не е известен или 
лицето, негов представител или пълномощник 
не могат да бъдат намерени на адреса за ко-
респонденция, заявен в деня на задържането. 
Съобщението се поставя на определено за 
целта място в съответното митническо учреж-
дение и се публикува на интернет страницата 
на митническата администрация. В случай 
че лицето не се яви в митническото учреж-
дение в 7-дневен срок от деня на поставяне 
на съобщението, решението се прилага към 
преписката и се смята за редовно връчено.
(9) Физически лица, спрямо които е започ-
нало производство за временно задържане на 
парични средства и които пребивават повече 
от 30 последователни дни извън страната или 
нямат адрес в Република България, са длъж-
ни да посочат на митническите органи лице 
на територията на страната, на което да се 
връчи решението. Задължението за посочване 
на лице важи и за юридически лица, които 
не са установени на територията на страната.
(10) Решението по ал. 4 подлежи на об-
жалване в 14-дневен срок по реда на Адми-
нистративнопроцесуалния кодекс.
(11) При задълбочена оценка от необходи-
мостта и пропорционалността на по-нататъшно 
временно задържане органът по ал. 4 може